**DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į ROKIŠKIO KRAŠTO MUZIEJAUS TARYBĄ**

2017 m. vasario 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu , Rokiškio krašto muziejaus nuostatų 35 punktu, Rokiškio rajono savivaldybės taryba

n u s p r e n d ž i a:

Deleguoti Rokiškio rajono savivaldybės tarybos narę Laimą Keraitienę į Rokiškio krašto muziejaus tarybą.

Šis sprendimas gali būti skundžiamas Lietuvos Respublikos administracinių bylų teisenos įstatymų nustatyta tvarka

Savivaldybės meras Antanas Vagonis

Petras Blaževičius

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS NARIO DELEGAVIMO Į ROKIŠKIO KRAŠTO MUZIEJAUS TARYBĄ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Deleguoti Rokiškio rajono savivaldybės tarybos narį į Rokiškio krašto muziejaus tarybą

Rokiškio krašto muziejaus nuostatuose, patvirtintuose Rokiškio rajono savivaldybės tarybos 2016 m. lapkričio 25 d. sprendimu Nr. TS-190 ,,Dėl Rokiškio krašto muziejaus nuostatų patvirtinimo“, 35 punkte numatyta, kad Muziejaus tarybą sudaro 6 muziejaus darbuotojai ir 1 Steigėjo atstovas.

**Šiuo metu esantis teisinis reglamentavimas.**

 Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102 (12.19 punkte nurodyta, kad savivaldybės tarybos išimtinė kompetencija – ,,savivaldybės biudžetinių ir viešųjų įstaigų (kurių savininkė yra savivaldybė), savivaldybės įmonių, akcinių bendrovių, uždarųjų akcinių bendrovių (toliau – savivaldybės juridiniai asmenys) steigimas, reorganizavimas, likvidavimas ir **jų priežiūra**, savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka, dalyvavimas steigiant, reorganizuojant ir likviduojant viešuosius ir privačius juridinius asmenis“).

 **Sprendimo projekto esmė.**

Rokiškio krašto muziejaus nuostatų 35 punkte parašyta, kad muziejuje veikia Muziejaus taryba, turinti patariamojo balso teisę. Tarybos sudėtis tvirtinama direktoriaus įsakymu. Tarybos sudėtį sudaro 7 nariai: 6 muziejaus darbuotojai ir 1 steigėjo atstovas. Į tarybos posėdžius gali būti kviečiami įvairūs specialistai iš kitų muziejų, įmonių, organizacijų. Muziejaus sudėtį ir darbo reglamentą tvirtina muziejaus direktorius, kuris yra tarybos pirmininkas. Muziejaus tarybos sprendimai įteisinami direktoriaus įsakymais.

Tam kad Muziejaus taryba būtų teisės aktais numatytos sudėties reikalinga deleguoti vieną Rokiškio rajono savivaldybės tarybos narį. Šiuo atveju Laimą Keraitienę žodiniu teikimu pasiūlė Rokiškio rajono meras Antanas Vagonis.

**Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

 **Sprendimo nauda Rokiškio rajono gyventojams.** Sudaryta Rokiškio krašto muziejaus taryba ir joje esantis Rokiškio rajono savivaldybės tarybos narys gyventojams suteiks didesnę galimybę sužinoti apie Muziejaus taryboje svarstomus klausimus ir gyventojų pasiūlymus, susijusius su muziejaus veikla.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Skyriaus vedėjas Petras Blaževičius